सेक्स आरोपों से घिरे बर्लुस्कोनी को मिली थोड़ी राहत  
संसद ने अभियोजन पक्ष के उस अनुरोध को खारिज कर दिया, जिसमें बर्लुस्कोनी के एकांउटेंट के कार्यालय की तलाशी की बात कही गई थी।
सेक्स आरोपों से घिरे इटली के प्रधानमंत्री सिल्वियो बर्लुस्कोनी को उस समय थोड़ी राहत मिली, जब संसद ने अभियोजन पक्ष के उस अनुरोध को खारिज कर दिया, जिसमें उनके एकांउटेंट के कार्यालय की तलाशी की बात कही गई थी।  संसद में बर्लुस्कोनी के पक्ष में जहां 315 वोट पड़े, वहीं विरोध में 298 मत पड़े। इससे पहले गत वर्ष दिसंबर में संसद ने बर्लुस्कोनी के खिलाफ आए अविश्वास प्रस्ताव को खारिज कर दिया था।  यह जीत प्रतीकात्मक ज्यादा है, क्योंकि अभियोजन पक्ष बर्लुस्कोनी के खिलाफ अगले सप्ताह मामला चलाए जाने का अनुरोध करने वाला है। बर्लुस्कोनी पर नाइट क्लब डांसर रूबी दिल चुराने वाली के मामले में चल रही जांच में सत्ता का दुरुपयोग करने का आरोप है।